Kaapse brandweer betoog oor oortyd | Netwerk24
Deur Warda Meyer 26 September 2019 15:12
Brandweerpersoneel in Kaapstad dreig om van Oktober af net van 08:00 tot 16:00 te werk en hul stasies ná ure te sluit tensy die Kaapstadse metroraad aan hul eise vir oortydbetaling gehoor gee.
Personeellede van brandweerstasies oor die Kaapse skiereiland heen het Donderdag opgeruk na die burgersentrum in Kaapstad om beter vergoeding te eis nadat onderhandelinge 'n dooiepunt bereik het.
Brandbestryders het van Hanoverstraat na die burgersentrum gestap om beter oortydbetaling te eis.
Brandbestryders betoog Donderdag in Kaapstad vir beter oortydvergoeding.
Xolani Diniso, verteenwoordiger van die munisipalewerkersvakbond Samwu, sê daar is in 2007 ooreengekom dat die toelae 22,8% van hul salaris sal beloop. Dié ooreenkoms het reeds in 2010 verval, en die persentasie is nog nooit verhoog nie.
Hy sê die stad se voorgestelde toelae van 30% is minder as die 35% wat die bedingingsraad vir plaaslike regering vroeër voorgestel het.
Kaapse brandweerpersoneel het Donderdag na die burgersentrum opgeruk.
Ontstelde brandweerpersoneel het hul vakbond die groen lig gegee om die stad "in sy peetjie te stuur met sy skandalige aanbod".
"Ons werk skofte van 24 uur, sien nooit ons gesinne nie, ons stel ons lewe in gevaar elke keer as ons
uitgaan," het 'n brandweerman wat aan die optog deelgeneem het, gesê.
"Ek dink dis tyd dat ons net 'n gewone dagskof werk en die deure ná 17:00 sluit, want niemand dra ons